Palm nut soup

Ọbẹ̀ ọ̀pẹ tàbí banga jẹ́ ọbẹ̀ tí wọ́n máa ń ṣe láti inú èso ọ̀pẹ  tí ó wọ́pọ̀ ní Cameroon, Gánà, Nàìjíríà, Democratic Republic of Congo àti Ivory Coast. Ọbẹ̀ náà ni a ṣe látara epo tí ó tinú ọ̀pẹ tàbí èso ọ̀pẹ wá pẹ̀lú ẹran tí wọ́n ti sè, ẹja yíyan tí ó ti gbẹ, àtàwọn èròjà amóúnjẹ-ta-sánsán kún un. Wọ́n sábà máa ń fi ìwúkàrà, fufu, omotuo, banku, fonio, tàbí ìrẹsì jẹ̀ ẹ́.
Lílò èso ọ̀pẹ nínú oúnjẹ jíjẹ ṣe pàtàkì nínú oúnjẹ àwọn Ivory Coast, Cameroon, Nàìjíríà, Gánà, Liberia àti àwọn oúnjẹ Ìwọ̀-oòrùn àti àárín gbùngbùn Áfíríkà mìíràn.
Nípasẹ̀ agbègbè
Cameroon
180×240px|thumb|right|Ẹ̀pà ọ̀pẹ tàbí èso ọ̀pẹ 
Ọbẹ̀ Mbanga jẹ́ ọbẹ̀ tí wọ́n máa ń fi èso ọ̀pẹ ṣe nínú oúnjẹ Cameroon  àti oúnjẹ Ìwọ̀ Oòrùn Áfíríkà. Wọ́n sábà máa ń jẹ ẹ́ pẹ̀lú kwacoco. Oúnjẹ náà jẹ́ àdàkọ ti ilẹ̀ Cameroon ti banga Ìwọ̀-oòrùn Áfíríkà, ìyẹn ọbẹ̀ tí wọ́n máa ń jẹ ní àwọn agbègbè bíi Nàìjíríà. Ní orílẹ̀-èdè Kamẹrúùnù, wọ́n máa ń lo ẹ̀pà ọ̀pẹ tí ó tutù. Ní ìta àgbègbè náà, a lè lo ẹ̀pà tí wọ́n fi sínú agolo.

Nàìjíríà
161×240px|thumb|right|Ofe akwu
Banga jẹ́ irúfẹ́ ọbẹ̀ èso ọ̀pẹ láti Gúúsù (Niger Delta) Nàìjíríà, ní pàtàkì àwọn ẹ̀yà Urhobo.
Oúnjẹ yìí yàtọ̀ pátápátá sí ofe akwu, tí ó wà nínú àṣà ìbílẹ̀ Igbo. Àwọn Bini ní ọbẹ̀ tí wọ́n ṣe látara èso ọ̀pẹ tí ó ní ìjọra pẹ̀lú ofe akwu ní èròjà àti ọ̀nà tí wọ́n gbà ń ṣe é. Ọbẹ̀ ẹ̀pà ọ̀pẹ ti àwọn Urhobo ni wọ́n ń pè é ní ame adi.

Ní Nàìjíríà, ni wọ́n máa ń jẹ pẹ̀lú àwọn oúnjẹ bíi ìwúkàrà (usi) fún àwọn ará Urhobo ní Ìpínlẹ̀ Delta, Nàìjíríà.
Àwọn ènìyàn Igbo máa ń ní oríṣìíríṣìí omi ọbẹ̀ àti ọbẹ̀ tí a ṣe látara èso ọ̀pẹ. Ofe akwu ni oríṣìí omi ọbẹ̀ tí wọ́n máa ń jẹ pẹ̀lú ìrẹsì nígbà tí epo èso igi ọ̀pẹ ni wọ́n máa ń lò pàápàá jùlọ ní Ìpínlẹ̀ Anambra fún sísè ọbẹ̀ oha àti onugbu (èwúro) tí wọ́n máa ń jẹ pẹ̀lú ọ̀kà bí i fufu (akpu) àti iyẹfun àgbàdo tàbí ẹ̀gẹ́.

Àwọn ìtọ́kasí